Járnsíða

Járnsíða var den første lovboken på Island etter at de ble underlagt Norge, og ble utarbeidet og innført av Magnus Lagabøte. Den lovkyndige islendingen Sturla Tordsson, mest kjent for å ha skrevet Håkon Håkonssons saga og Magnus Lagabøtes saga, bidro trolig også sterkt til utformingen av Járnsíða. Lovboken ble innført i 1271 og erstattet Grágás, men ble forkastet allerede i 1281, da den i sin tur ble erstattet av Jónsbók. Jónsbók var deretter gyldig i hele 500 år med unntak av enkelte tillempinger.

Referanser 

Islands historie
Nordisk rettshistorie